**Приложение № 4** към чл. 8а, ал. 1

*от Наредба за условията и реда за извършване на екологична оценка на планове и програми (Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г.)*

ДО

ДИРЕКТОРА НА РИОСВ ПЛОВДИВ

ИСКАНЕ

за преценяване на необходимостта от извършване на екологична оценка (ЕО)

от Атанас Генов Балкански – Кмет на Община Съединение

(име, фирма, длъжност)

УВАЖАЕМИ Г-Н ДИРЕКТОР,

Моля да ми бъде издадено решение за преценяване на необходимостта от екологична оценка на **Общинска програма за опазване на околната среда в община Съединение за периода 2021-2027г., /ОПООС на община Съединение 2021-2027 г./**

(наименование на плана/програмата)

Във връзка с това предоставям следната информация по **чл. 8а, ал. 1** от Наредбата за условията и реда за извършване на екологична оценка на планове и програми:

1. Информация за възложителя на плана/програмата (орган или оправомощено по закон трето лице):

2. Обща информация за предложения план/програма

а) Основание за изготвяне на плана/програмата - нормативен или административен акт

**Общинска програма за опазване на околната среда в община Съединение за периода 2021-2027г.** се разработва в съответствие с нормативните изисквания на се разработва на основание се разработва на основание чл.79, ал.1 и ал.2 от Закона за опазване на околната среда (ЗООС) и се приема от Общинския съвет.

При разработването на ОПООС на община Съединение се използват следните нормативни актове, документи и материали: ЗООС и наредбите към него; Указания на МОСВ относно структурата и съдържанието на общинските програми за опазване на околната среда. Програмата за опазване на околната среда да бъде съобразена с всички действащи към 2021 г. нормативни актове на територията на Р. България и ЕС; Указания; Методики; Ръководства на МОСВ и други, имащи отношение към опазването на околната среда.

б) Период на действие и етапи на изпълнение на плана/програмата

**Времевия обхват на Общинска програма за опазване на околната среда в община Съединение за периода 2021-2027г.**

в) Териториален обхват (транснационален, национален, регионален, областен, общински, за по-малки територии) с посочване на съответните области и общини

**Общинска програма за опазване на околната среда в община Съединение за периода 2021-2027г.**, разглежда цялата територия включена в административните граници на община Съединение и в тази връзка има локален – общински обхват.

г) Засегнати елементи от Националната екологична мрежа (НЕМ)

Защитени зони като част от европейската екологична мрежа НАТУРА 2000

ЗЗ BG0002086 „Оризища Цалапица” за опазване на дивите птици, обявена със Заповед № РД-368 от 16.06.2008 г., бр. 56/2008 на Държавен вестник 2-1-2086-368-2008

ЗЗ BG0002010 „Язовир Пясъчник” за опазване на дивите птици, обявена със Заповед № РД-574 от 08.09.2008 г., бр. 85/2008 на Държавен вестник 2-1-2010-574-2008

ЗЗ BG0000444 „Река Пясъчник”за опазване на природните местообитания и на дивата флора и фауна, Решение № 122 от 02.03.2007 г., бр. 21/2007 на Държавен вестник 2-2-444-122-2007.

ЗЗ BG0001039 „Попинци”  за опазване на природните местообитания и на дивата флора и фауна, обявена с Решение № 611 от 16.10.2007 г., бр. 85/2007 на Държавен вестник 2-2-1039-611-2007.

Съгласно Закона за биологичното разнообразие са обявени за защитени следните вековни дървета:

* **Летен дъб /Събев дъб/**, (местност ”Събев дъб”, североизточно от града) – дървото се намира в землището на гр. Съединение, възраст – около 200 г., височина – 21м., обиколка на ствола – 5м, обявено със заповед № РД-296/14.11.1999 г.

Изпълнението на програмата няма вероятност да окаже значително отрицателно въздействие върху Защитена зона „Оризища Цалапица” с код BG0002086, Защитена зона „Язовир Пясъчник” с код BG0002010, ЗЗ „Река Пясъчник” с код BG0000444 и ЗЗ с код BG0001039 „Попинци”, както и върху попадащото в землището на гр. Съединение вековно дърво – летен дъб, обявено със заповед № РД-296/14.11.1999 г.

д) Основни цели на плана/програмата

Основни цели на програмата:

**Генерална стратегическа цел на програмата:**

**„Поддържане и подобряване на качеството на живот на населението в общината, чрез осигуряване на здравословна и благоприятна околна среда и запазване на богатото природно наследство, чрез устойчиво управление на околната среда".**

**Специфични стратегически цели и приоритети**

Стратегическата цел на програмата е да се ангажира и съдейства за опазване и предотвратяване на замърсяването на околната среда по всичките й компоненти и фактори на въздействие, за намаляване на риска за здравето на населението. За постигането на генералната стратегическа цел на Общинската програма за опазване на околната среда са формулирани следните специфични стратегически цели:

**Специфична стратегическа цел 1: Ефективно използване на отпадъците като ресурс и намаляване на тяхното генериране и на депонирането им.**

* ***Програма за управление на отпадъците на Община Съединение 2021-2027г.***

**Специфична стратегическа цел 2: До края на периода на действие на програмата да се подобрят параметрите на водопроводната и канализационната мрежа на територията на общината.**

**Мярка 1.** Изграждане и поддържане на водоснабдителната мрежа и подобряване на

необходимото количество и качество на подаваната питейна вода.

**Мярка 2.** Изграждане на канализационна мрежа и осигуряване пречистването на отпадъчните води чрез изграждане на ПСОВ и довеждаща инфраструктура и намаляване на вредното влияние на отпадъчните води в региона.

**Мярка 3.** Подобряване на дейността на общинската администрация в съответствие със Закона за водите;

**Мярка 4.** Формиране на съзнание и интерес за икономии на водни ресурси.

**Специфична стратегическа цел 3: До края на периода на действие на програмата да се запази доброто качество на атмосферния въздух**

**Мярка 1:** Да се предприемат превантивни мерки за недопускане влошаване качеството на атмосферния въздух и прилагане на мерки за намаляване на емисиите от битовия и обществен сектор и от транспорта;

**Мярка 2:** Периодичен контрол и измервания на качеството на атмосферния въздух;

**Мярка 3:** Да се подобри енергийната ефективност;

**Мярка 4:** Да се увеличат залесителните мероприятия;

**Специфична стратегическа цел 4: Доизграждане и обогатяване на зелената система**

**Мярка 1:** Възстановяване и осигуряване на зелени зони в населените места;

**Мярка 2:** Корекция и почистване на речните корита, отводняване и озеленяване на съществуващи дерета;

**Мярка 3:** Възстановяване на горския потенциал и въвеждане на превантивни дейности.

**Специфична стратегическа цел 5: До края на периода на действие на програмата да се предприемат мерки за ограничаване на ерозията на почвите и не се допуска замърсяване**

**Мярка 1:** Залесяване на ерозирали почви, както в горски така и в поземления общински фонд; залесяване на неземеделски земи;

**Мярка 2:** Залесяване на участъци в близост до пътни артерии с цел намаляване почвеното замърсяване от транспорта;

**Мярка 3:** Предотвратяване замърсяване на почвите.

**Специфична стратегическа цел 6: Да се осигури ефективно управление на околната среда и широко участие на обществеността в решаване на проблемите на околната среда**

Дейностите за постигане на целта са свързани със реализиране на следните мерки:

**Мярка 1:** Планиране и контрол на дейностите по опазване на околната среда.

**Мярка 2:** Развитие на информационна система за събиране на данни за околната среда.

**Мярка 3:** Повишаване на обществената култура и съзнание по проблемите на околната среда и привличане на обществеността в процеса на вземане на решения.

**Специфична стратегическа цел 7: До края на периода на действие на програмата да се запази площта на защитените територии на територията на общината, с цел опазване на природното богатство**

Целта може да се постигне чрез:

**Мярка 1:** Съхраняване, укрепване и възстановяване на екосистемите, ключови местообитания на видове и на генетичните им ресурси в защитените територии;

**Мярка 2:** Осигуряване на условия за устойчиво ползване на биологичните ресурси и на ресурсите от лечебни растения;

**Мярка 3:** Информиране и привличане на обществеността за опазване на биоразнообразието и защитените територии.

**Специфична стратегическа цел 8: До края на периода на действие на програмата да се ограничи шумовото натоварване от стопански обекти и от транспорта с оглед намаляване риска за здравето на хората**

**Мярка 1:** Намаляване шумовото замърсяване в населените места от стопански обекти;

**Мярка 2:** Намаляване шумовото замърсяване предизвикано от транспорта.

Формулираните цели на Програмата за опазване на околна среда на Община Съединение представят не само посоката на развитие в политиката на общината в тази област през следващите няколко години. Постигането на целите само по себе си е следваща стъпка към систематичното решаване на екологичните проблеми в общината. Това е и съществена част от интегрирания процес на планиране, заложен в Плана за интегрирано развитие на община Съединение за периода 2021-2027г.

Целите и приоритетите, залегнали в Програмата са в унисон с националните цели и приоритети изведени в Плана за интегрирано развитие на община Съединение за периода 2021-2027г.

Целите предоставят основата за формулиране и осъществяване на пакет от последователни задачи и действия, представени детайлно в следващия "План за действие" от програмата.

**ПЛАН ЗА ДЕЙСТВИЕ И ОРГАНИЗАЦИЯ ЗА ИЗПЪЛНЕНИЕТО НА ПРОГРАМАТА**

Към всяка от стратегическите специфични цели са представени най-важните действия, осъществяването на които е от съществено значение за постигането на поставните цели.

За всяко действие са посочени отговорните органи/организации, като посочената на първо място е водеща и има координираща функция за изпълнението на задачите от останалите отговорни органи/организации. За всяко от действията има посочен времеви график.

е) Финансиране на плана/програмата (държавен, общински бюджет или международни програми, други финансови институции)

Осигуряването на финансови средства за големи инвестиционни проекти в областта на опазване на околната среда и управлението на отпадъците ще се търсят чрез външно финансиране от структурните и кохезионни фондове на ЕС, чрез Оперативните програми или други финансиращи организации.

Инвестиции, свързани с проекти, като например за въвеждане на фамилно компостиране и други малки проекти с образователна цел могат да се финансират от ПУДООС.

През плановия период ще се търсят възможности за привличане на инвестиции от частния сектор под формата на Публично-частно партьорство по отношение изграждане на инфраструктура за събиране и оползотворяване на строителни и биоразградими отпадъци, както и за изграждане на инсталации за сепариране.

ж) Срокове и етапи на изготвянето на плана/програмата и наличие (нормативно регламентирано) на изискване за обществено обсъждане или друга процедурна форма за участие на обществеността

Процесът на разработване на общинската план/програма за опазване на околната среда условно може да се раздели на три фази – предварителна подготовка, анализ на настоящото състояние и същинско планиране на целите и мерките за бъдеще. Съгласно методическите указания на МОСВ, етапите при разработване на общинските програми за управление на отпадъците са:

**Изследване и анализ на средата**

Предварителна подготовка – включва събиране на наличната и на допълнителната информация свързана с данни по определени фактори, систематизиране и анализ на пълнотата и качеството на информацията, която е необходима да бъде анализирана при изготвянето на общинската програма за опазване на околната среда. Тези данни се събират и анализират.

**Анализ на силните и слабите страни, възможностите и заплахите (SWOT)**

На този етап се определят вътрешните силни страни на общината, възможностите да се възползваме от тях, вътрешните слаби страни на общината и възможностите да ги преодолеем или сведем до минимум, външните възможности (перспективи) за общината, както и външните заплахи, които са пречка за развитието и представляват риск за реализацията на програмата.

Анализ на действащите на нормативните документи в областта на опазване на околната среда на национално ниво като основа на разработване на стратегически документи и определяне на приоритетите за следващия програмен период. Целта на анализа е да се отразят промените в нормативната база и фактическите условия за постигане на устойчиво управление на отпадъците, които са от компетенциите на общините.

**Изработване на визия за околната среда на общината**

Визията се определя след изработването на SWOT анализа.Чрез визията ОПООС се насочва към дългосрочно стратегическо планиране и определяне на генералните стратегически цели. Определянето на визията е основен компонент на стратегията за въвличане на обществеността.

**Установяване на генерални стратегически цели**

На основата на визията, формулирана в предходния етап и като се имат предвид и тенденциите, очертани при анализа на средата, се формулират генералните стратегически цели на програмата.

**Разработване на специфични стратегически цели. Приоритизиране.**

Специфични стратегически цели следва да се формулират към всички генерални стратегически цели, дори и за тези от тях, които касаят области, отговарящи на общоприетите възгледи и представи за високо качество на околната среда и природата. Последното е необходимо с оглед недопускане влошаване качеството на средата в общини или части от тях, в които съществуващото качество е на необходимото ниво.

**Установяване на измерители (индикатори) за достигане на целите.**

След като са формулирани специфичните стратегически цели, е необходимо да се изработят конкретните измерители, които да следят за изпълнението на тези цели.

При разработването на ОПООС те проследяват дадена информация и са необходим инструмент за оценяване на напредъка към определените цели.

**Изработване на стратегия, чрез определяне и оценка на алтернативите за постигане на целите.**

Целта е от определения набор от алтернативи за постигане на всяка от целите да подберем тази от тях или комбинацията на тези от тях, чрез които да достигнем целта.

**Изработване на работен план за реализация на избраната стратегия**

На този етап избраната стратегия се детайлизира на задачи и дейности, необходими за цялостната реализация на избраната стратегия. За всяка задача се определя срок за изпълнението й, както и отговорните лица и служби.

**Реализация на общинската програма: мониторинг, контрол, оценка и актуализация.**

Общинската програма за опазване на околната среда (ОПООС) се разработва на основание чл. 79 от Закона за опазване на околната среда (ЗООС) и се одобрява от Общинския съвет. Основните задачи, които се поставят с програмата, са свързани с настоящите проблеми по опазване на средата, бъдещите мероприятия за намаляване на вредните последици от човешката дейност, както и изготвяне на работен план, съдържащ схеми и организация на изпълнение, начини на финансиране, отговорни звена, методи за контрол, превантивни дейности.

Настоящата Програма се разработва и се базира на анализа и изводите в предходни разработки на общински екологични, стопански, финансови и други проучвания и документи за Община Съединение. Целите на програмата се свеждат до:

* Акцентиране върху най-важните екологични проблеми на общината;
* Сравняване и привеждане в съответствие на проблемите с националните и европейски приоритети;
* Обвързване на бъдещите проекти на общината и мероприятия в програмата с националните, световни тенденции и стратегии по управление на околната среда;
* Създаване на организация за насочване на силите на общинските и държавни органи, частния бизнес, граждански сдружения, научни организации и гражданството към изпълнение на заложените в плана приоритетни мерки;
* Откриване на източници за финансиране (национални, оперативни програми, външни фондове и др.международни източници).

Разработката не фиксира строго параметри и мероприятия, а е програма с отворен статут с периодично доразвиване и разширяване на обхвата, в съответствие с настъпилите промени в приоритетите на Община Съединение, в екологичното законодателство и в стратегическото развитие на държавата, засягащо общината.

Избраният подход за разработването на програмата съответства на одобрените от МОСВ методически указания, като основния използван апарат е стратегическото планиране, почиващо на SWOT анализ.

Общата дългосрочна генерална стратегическа цел е:

"Поддържане и подобряване на качеството на живот на населението в общината, чрез осигуряване на здравословна и благоприятна околна среда и запазване на богатото природно наследство, чрез устойчиво управление на околната среда".

Консултация с обществеността и със заинтересованите страни.

С цел осигуряване на обществен достъп и проекта на програмата е публикуван на интернет страницата на общината, където заинтересованите страни могат да се запознаят с представения проект и в 30 дневен срок да изразят мнения и/или становища относно предвидената политика на общината по опазване на околната среда.

Провеждането на предвидените комуникационни събития е съобразено с актуалната епидемична обстановка в страната и действащите към конкретния момент мерки за безопасност.

Провеждане на процедура за преценка необходимостта от екологична оценка и оценка за съвместимост с предмета и целите на опазване на защитените зони в съответствие с изискванията на ЗООС и ЗБР.

Приемане на програмата от общински съвет.

3. Информация за органа, отговорен за прилагането на плана/програмата

Органа отговорен за прилагането на **Общинската програма за опазване на околната среда в община Съединение за периода 2021-2027г.** е Кметът на общината. Кметът на общината ежегодно внася в общинския съвет отчет за изпълнението на програмата за околна среда, а при необходимост - и предложения за нейното допълване и актуализиране.

4. Орган за приемане/одобряване/утвърждаване на плана/програмата

Общинската програма за опазване на околната среда се приема от Общински съвет гр. Съединение.

5. (не е задължително за попълване)

Моля да бъде допуснато извършването само на екологична оценка (ЕО)/В случаите по чл. 91, ал. 2 от Закона за опазване на околната среда (ЗООС), когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС поради следните основания (мотиви):

………………………………………………………………………………………………………..........………………………………………………………………………………………………………..........Приложение:

А. Информация по чл. 8а, ал. 2 от Наредбата за условията и реда за извършване на екологична оценка на планове и програми:

1. Характеристика на плана/програмата относно:

а) инвестиционните предложения по приложение № 1 към чл. 92, т. 1 и приложение № 2 към чл. 93, ал. 1, т. 1 и 2 към ЗООС и/или други инвестиционни предложения с предполагаемо значително въздействие върху околната среда, спрямо които предлаганият план/програма определя критерии, нормативи и други ръководни условия от значение за бъдещото им разрешаване или одобряване по отношение на местоположение, характер, мащабност и експлоатационни условия:

При изпълнението на всички цели, имащи характер на инвестиционни намерения в Програмата за опазване на околната среда на община Съединение за периода 2021-2027 г., които попадат в обхвата на ЗООС и поднормативните актове към него, ще бъдат спазени всички необходими процедури по съгласуване и издаване на ОВОС или преценка за необходимостта от ОВОС още на етапа на кандидатстване за финансиране.

б) мястото на предлагания план/програма в цялостния процес или йерархия на планиране и степен, до която планът/програмата влияе върху други планове и програми:

Програмата за опазване на околната среда на община Съединение за периода 2021-2027 г. е разработена в координация както с национални така и с общински програмни документи като са отразени спецификите, приоритетите и потребностите на общината в сферата на управлението на отпадъците.

При разработването на ОПООС на община Съединение следва да се използват следните нормативни актове, документи и материали: ЗООС и наредбите към него; Указания на МОСВ относно структурата и съдържанието на общинските програми за опазване на околната среда. Програмата за опазване на околната среда да бъде съобразена с всички действащи към 2021 г. нормативни актове на територията на Р. България и ЕС; Указания; Методики; Ръководства на МОСВ и други, имащи отношение към опазването на околната среда.

Целите и приоритетите, залегнали в Програмата са в унисон с националните цели и приоритети изведени в Плана за интегрирано развитие на община Съединение за периода 2021-2027г.

в) значение на плана/програмата за интегрирането на екологичните съображения, особено с оглед насърчаването на устойчиво развитие:

С реализацията на Програмата за опазване на околната среда на община Съединение за периода 2021-2027 г. са отчетени общите принципи за опазване на околната среда като предпазни мерки и насърчаване на устойчиво развитие, техническа осъществимост и икономическа приложимост, опазване на ресурсите, както и въздействието върху човешкото здраве.

г) екологични проблеми от значение за плана/програмата:

Изпълнението на заложените мерки в Програмата за опазване на околната среда на община Съединение за периода 2021-2027 г. на територията на община Съединение ще осигури резултати свързани с настоящите проблеми по опазване на средата, бъдещите мероприятия за намаляване на вредните последици от човешката дейност, както и изготвяне на работен план, съдържащ схеми и организация на изпълнение, начини на финансиране, отговорни звена, методи за контрол, превантивни дейности.

д) значение на плана/програмата за изпълнението на общностното законодателство в областта на околната среда:

Разработена в съответствие с националната законодателна рамка, ***Програмата за опазване на околната среда на Община Съединение 2021-2027г.*** включва цели и мерки, които допринасят за постигане на националните и регионалните цели за развитие.

е) наличие на алтернативи:

Програмата за опазване на околната среда на община Съединение за периода 2021-2027 г. предвижда мерки и дейности осъществяването на които е от съществено значение за постигането на поставените цели.

2. Обосновка на конкретната необходимост от изготвянето на плана/програмата:

**Общинска програма за опазване на околната среда в община Съединение за периода 2021-2027г.** се разработва на основание чл. 79 от Закона за опазване на околната среда (ЗООС) и се одобрява от Общинския съвет.

3. Информация за планове и програми и инвестиционни предложения, свързани с предложения план/програма:

Като елемент от системата за планиране на развитието на общината за периода до 2027 г., Програмата за опазване на околната среда на община Съединение е синхронизирана и съобразена с ключови общински програмни документи:

План за интегрирано развитие на Община Съединение за периода 2021-2027 г. , който определя рамката за развитие на общината до 2027 г., като интегрира икономическите, социалните, екологичните и инфраструктурните аспекти на желания устойчив и балансиран растеж на територията на общината, като дефинира стратегически и специфични цели, приоритети и мерки.

При изпълнението на всички цели, имащи характер на инвестиционни намерения в Програмата за опазване на околната среда на община Съединение за периода 2021-2027 г., които попадат в обхвата на ЗООС и поднормативните актове към него, ще бъдат спазени всички необходими процедури по съгласуване и издаване на ОВОС или преценка за необходимостта от ОВОС още на етапа на кандидатстване за финансиране по съответната програма.

4. Характеристики на последиците и на пространството, което е вероятно да бъде засегнато, като се отчитат по-специално:

а) вероятността, продължителността, честотата и обратимостта на последиците:

Програмата за опазване на околната среда на община Съединение за периода 2021-2027 г. е с пряка екологична насоченост. Основните задачи, които се поставят с Програмата, са свързани с актуалните проблеми по опазване на средата, бъдещите инициативи за снижаване на вредните последици от човешката дейност, както и изготвяне на работен план, съдържащ схеми и организация на изпълнение, начини на финансиране, отговорни звена, методи за контрол, превантивни дейности и др. Това ще има положително отражение по отношение на всички компоненти и фактори на околната среда, както и върху човешкото здраве. По вид очакваното въздействие е пряко, положително с висока степен на значимост. По характер въздействието от изпълнението на ОПООС може да се определи като продължително и дълготрайно.

Продължителност – по време обхвата на действие е до 2027 г.

б) кумулативните въздействия:

Положителен кумулативен ефект от изпълнението на други общински планове и програми, предвиждащи дейности за подобряване околната среда в общината.

в) трансграничното въздействие:

Не се очакват трансгранични въздействия.

г) рисковете за човешкото здраве или околната среда, включително вследствие на аварии, размер и пространствен обхват на последствията (географски район и брой население, които е вероятно да бъдат засегнати)

ОПООС е съобразена с всички законови и нормативни изисквания като в същото време са отчетени общите принципи за опазване на околната среда като предпазни мерки и устойчивост, техническа осъществимост и икономическа приложимост, опазване на ресурсите.

д) очакваните неблагоприятни въздействия, произтичащи от увеличаване на опасностите и последствията от възникване на голяма авария от съществуващи или нови предприятия/съоръжения с нисък или висок рисков потенциал, съгласувани по реда на ЗООС, за случаите по чл. 104, ал. 3, т. 3 от ЗООС:

Не се очакват.

е) величината и пространственият обхват на въздействията (географски район и брой на населението, които е вероятно да бъдат засегнати):

ОПООС на община Съединение за периода от 2021-2027 г. обхваща цялата територия, включена в административните граници на общината с обща площ от 298 кв. км. и население 9 447 души към 31.12.2019 г., по данни на НСИ.

ж) ценността и уязвимостта на засегнатата територия (вследствие на особени естествени характеристики или на културно-историческото наследство; превишението на стандартите за качество на околната среда или пределните стойности; интензивно земеползване):

ОПООС на община Съединение за периода от 2021-2027 г. и предвидените в него дейности не засягат регистрирани паметници на културно-историческото наследство. Не е установено превишение на стандартите за качество на околната среда и пределните стойности на територията на община Съединение.

з) въздействието върху райони или ландшафти, които имат признат национален, общностен или международен статут на защита:

С прилагането на програмата не се очаква въздействие върху райони или ландшафти, които имат признат национален, общностен или международен статут на защита.

5. Карта или друг актуален графичен материал на засегнатата територия и на съседните ѝ територии, таблици, схеми, снимки и други - по преценка на възложителя, приложения:

В представения електронен носител вариант на ОПООС на община Съединение за периода 2021-2027 г. са налични карти и схеми, показващи обхвата на засегната територия и съседните ѝ територии.

6. Нормативни изисквания за провеждане на наблюдение и контрол по време на прилагане на плана или програмата, в т.ч. предложение на мерки за наблюдение и контрол по отношение на околната среда и човешкото здраве:

Наблюдението и оценката на изпълнението на програмата са ключови етапи от цялостния процес на планиране, с оглед проследяване на изпълнението на предварително поставените цели, срокове и ресурси и навременно предприемане на действия за преодоляване на възникващи проблеми при реализацията на мерките, а при необходимост и извършване на актуализация.

Чл.79 от ЗООС поставя рамкови изисквания към разработването на ПООС, като поставя и следните изисквания:

* Програмите обхващат период на изпълнение не по-малък от 3 години;
* Териториалните административни звена към съответните министерства и държавни агенции, които събират и разполагат с информация за околната среда, подпомагат разработването на програмите чрез участие на свои експерти и предоставяне на информация. При разработването, допълването и актуализирането на програмите се привличат и представители на неправителствени организации, на фирми и на браншови организации;
* Програмите се приемат от общинските съвети, които контролират изпълнението им;
* Кметът на общината ежегодно внася в общинския съвет отчет за изпълнението на програмата за околна среда, а при необходимост - и предложения за нейното допълване и актуализиране;
* Отчетите на програмата се представят за информация в РИОСВ.
* Проекти на общините могат да се финансират от държавния или от национални фондове само ако те са обосновани като приоритетни в общинските програми за околна среда.

Кметът на общината организира наблюдението на изпълнението на ПООС, като той определя звеното в структурата на общинската администрация, което ще отговаря за събиране и обобщаване на информацията за изпълнение на включените в програмата мерки, както и за изготвяне на годишния отчет за изпълнение на програмата.

7. Информация за платена такса и датата на заплащане.

Приложено платежно нареждане за платена такса – 400 лв.

Б. Електронен носител - 1 бр.

 Желая решението да бъде издадено в електронна форма и изпратено на посочения адрес на електронна поща.

х Желая да получавам електронна кореспонденция във връзка с предоставяната услуга на посочения от мен адрес на електронна поща.

х Желая решението да бъде получено чрез лицензиран пощенски оператор.

Дата: …………………… Възложител: ……………………..

Атанас Балкански

Кмет на община Съединение